benxh/qysh-me-shqip-scrape-dataset huggingface dataset:
Qysh me përgaditë maskë për fytyrë me xhelatinë?


				
			Përbërësit:

1 lugë xhelatinë
2 lugë qumësht.

Vendoset në një tenxhere xhelatina me qumështin dhe lihet në zjarrë derisa të shkrihen kokrrat e xhelatinës. Lyhet fytyra me këtë maskë dhe lejohet të qëndroj ënë fytyrë derisa të thahet. Shpërlahet me ujë të vakët. Kjo paskë pastron fytyrën nga pikat e zeza, si dhe zbutë lëkurën.



Beauty skin care cosmetics and health concept. Closeup young woman face, girl removing facial peel off mask on gray. Peeling
Qysh me qetësu djegien nga dielli në kushte shtëpiake?


				
			Rrezet ultravioletë janë përgjegjëse për kancerin e lëkurës e rrezet UVB të diellit janë shkaktaret e djegieve të lëkurës.
Metoda se si të trajtohet djegia nga dielli:

Formoni një pastë me disa kastravecë të shtrydhur dhe lyeni lëkurën e skuqur.
Vetitë analgjezike dhe antioksiduese do të përshpejtojnë procesin e shërimit të lëkurës.
Bustinat e përdorura të çajit, apo napat e lagura me çaj mund të bëjnë gjithashtu punë.
Çaji do të balancojë pH e lëkurës dhe do ta mbajë lëkurën të hidratuar.
Vitamina E do të ulë gjithashtu inflamacionin.
Ajo që duhet të bëni është të merrni xhelin nga disa kapsula vitamina E e të lyeni lëkurën.
Qumështi mund të përdoret gjithashtu për të qetësuar lëkurën e djegur.
Proteinat e gjendura në qumësht do të ushqejnë lëkurën.
Qysh me organizu frigoriferin?


				
			Qysh me organizu frigoriferin? Një frigorifer i organizuar mirë dhe me shumë ngjyra ju ofron kënaqësi vetëm ta shikoni. Por në të vërtetë, një frigorifer i organizuar ju kursen kohë dhe para.

Nëse e dini saktësisht se çfarë ka brenda tij, pazari ushqimore dhe gatimet bëhen më të efektshme. Kur frigoriferi është i organizuar mirë ka më pak mbeturina ushqimore dhe erë të pakëndshme. 
Mirëpo organizimi i frigoriferit nuk është gjithmonë gjë e lehtë. Megjithatë atë mund ta arrini nëse ndiqni disa hapa të thjeshtë.
Kategorizioni ushqimin brenda frigoriferit
Pasi ta keni pastruar mirë frigoriferin ju duhet të kateorizioni ushqimet që keni brenda tij. Nisur nga produket që keni. 
Me shumicë apo me pakicë ndani produktet e qumshtit veçmas, pijet veçmas e perimet veçmas gjithashtu.
Mirëpo ku e ka vendin secila?
Shumica e njerëzve e mbajnë qumështin në raftin e sipërm ose në derë, por ai duhet të shkojë në pjesën e prapme të raftit të poshtëm, ku është më  ftohtë.
E njëjta gjë vlen edhe për vezët: Ruani vezët në kartonat e tyre origjinale në raftet e mesme ose të sipërme, ku temperaturat janë më të qëndrueshme. Rezervoni derën e frigoriferit për kremrat, gjalpët, djathrat e butë dhe lëngjet e përpunuara.
Po ushqimi i fëmijëve?
Nëse keni fëmijë të vegjël, ngjitni ushqimet e tyre në nivelin e syve, në mënyrë që ata lehtë t’i kapin pa bërë rrëmujë. 
Ju mund të rezervoni një kosh të veçantë për secilin fëmijë ose t’i hedhni të gjitha ushqimet e tyre në një vend. Mirëpo është e rëndësishme që të përcaktoheni.
Çfarë ju duhet tjetër?
Për organizmin më të mirë të frigoriferit ju duhen edhe kutia shtesë. Blini kuti plastike por të tejdukshme. Ato të do të ndihmojnë të shihni se çfarë ka brenda tyre. Kësisoj ju nuk do të bëni tollovi gjatë kërkimit në frigorifer. 
Blini gjithashtu mbajtëse për shishe. Edhe ato d të ja u lehtësojnë organizimin e shisheve brenda frigoriferit.
Qysh me i ditë problemet që shkaktohen nga takat?


				
			Mjekët thonë se takat e larta lidhen ngushtë me dhimbjet e shpinës dhe ndrydhjet e nyjave.
Ja, disa nga problemet shëndetësore që rezultojnë nga përdorimi i takave të larta:

Dhimbja e shpinës: Pozita jo e balancuar e trupit shkakton presion dhe ndrydhje të nyjave. Qëndrimi jo-normal në këmbë për një kohë të gjatë shkakton dhimbje dhe çrregullime të shpinës.
Tendosje të thembrave: Mbajtja rregullisht e takave të larta shkakton tendosje të thembrës, e cila mund të sjell probleme në ecje dhe qëndrim në këmbë në moshë të shtyrë.
Shputa e këmbës: Qëndrimi për një kohë të gjatë në taka të larta shkakton disbalancë dhe pesha e trupit përqendrohet vetëm në dy pika të shputës: në thembër dhe në fundin e gishtave të këmbës që mund të shkaktojë deformime.
Mos rritja e thonjve: Pozicioni i këmbës në taka dhe presioni që bëhet në pjesën e përparme të gishtave, gjegjësisht në pjesën e thonjve shkakton deformim dhe ndalon rritjen e tyre.
Qysh me përgatitë role me llokum?


				
			Qysh me përgatitë role me llokum? Nuk besoj se e keni menduar ndonjëherë këtë pyetje, ama mendoj se duhet të dini si të gatani këtë ëmbëlsirë fantastike. Jo vetëm që është shumë e shijshme, por mund ta shoqëroni me çaj, kafe apo edhe pije të tjëra të ftohta. Ja si përgatitet:
Përbërësit për role me llokum:

500 gram llokum
100 ml ujë
50 gram sheqer
100 gram qokollatë
300 gram arra të bluara
sheqer pluhur.

Përgatitja:
Në tenxhere me ujë shtohet sheqeri dhe qokollata e grimcuar. Ena vendoset në zjarrë të ulët dhe përzihet derisa të shkrihen. Shtohen arrat dhe përzihen. Në një enë tjetër përzihet llokumi me sheqer pluhur.
Masa shtypet me duar derisa të bëhet masë homogjene.Vendoset masa në folie dhe rrafshohet, dhe mbi të hidhet kremi i përgaditur nga arrat. Me anë të folies mbështillet në roladë dhe futet në frigorifer për tu forcuar. Pritet në trashësi prej 1 centimetri.
Qysh me parandalu rënien e flokëve me spinaq?


				
			Flokët bien në pranverë dhe vjeshtë më shumë sesa në stinët e tjera, kurse kjo gjendje mund të zbutet me futjen e ushqimeve të shëndetshme në menynë tuaj si: 

salmon,
spinaq,
vezë,
drithëra etj.

Pranvera sjell me vete shumë probleme dhe një prej tyre është humbja e flokëve, por për fat të mirë ka një zgjidhje për këtë problem dhe ajo është e fshehur në kuzhinën tuaj. A doni për të parandaluar humbjen e flokëve gjatë kësaj stine, atëherë mbusheni pra kuzhinën me këto ushqime që janë të paraqitura më poshtë. Në fakt, ka ushqime që janë ideale për të luftuar humbjen e flokëve dhe janë të shkëlqyera për shëndetin tuaj.
Nëse dëshironi flokë të forta dhe të shëndetshme në menynë tuaj duhet patjetër të përfshihen këto ushqime:

salmon,
spinaq,
vezë,
drithëra,
karota,
gjeldeti
dhe thjerrëza.
Arsyet pse jemi më të lumtur gjatë verës!


				
			Arsyet pse jemi më të lumtur gjatë verës! Keni pyetur veten pse gjate veres ndiheni me te lumtur e me te gjalle? Kjo ndoshta lidhet me diellin, por jo vetem. Ne kete artikull po ju shpjegojme se pse.
Ka diçka magjike kur zgjohesh dhe sheh diell.
Humori ndryshon brenda sekondit dhe ndjesia e parë që të vjen është të dalësh atje jashtë për të shijuar çdo moment të jetës. Zakonisht, një gjendje e tillë ndodh gjatë verës. Në këtë stinë, njerëzit janë më të kënaqur. Ditët e gjata, muajt që duken pafund, plazhi dhe çdo gjë tjetër ndikon në gjendjen tonë.
Por, që ta dini ka 3 arsye specifike pse njerëzit janë më të lumtur gjatë verës:
1. Drita ndikon në ndryshimin e rutinës sonë të gjumit. Orët e ndryshuara mes ditës dhe natës kanë ndikim tek mënyra se si flemë. Gjatë verës njerëzit flenë më herët, zgjohen më herët dhe gjumi që bëjnë është shumë më i shëndetshëm krahasuar me atë të dimrit.
2. Edhe zakonet në të ushqyer ndikojnë gjithashtu. Sezoni i festave gjatë dimrit vjen me ushqime të rënda të cilat i konsumojmë për një kohë të gjatë. Kjo s’do të thotë se ushqimet e dimrit janë më të këqija duke marrë parasysh faktin që trupi duhet të përballojë temperaturat e ulta, por gjatë verës trupi ndihet më i lehtë. Ushqimet e verës janë ndryshe: kanë energji mjaftueshëm, janë të lehta dhe për më tepër nuk na rëndojnë.
3.Dielli i bën mirë trupit tonë! Përveç kujdesit që duhet të tregojmë me rrezet e dëmshme, dielli ndikon për mirë në shëndetin dhe mendjen tonë. Vitamina D ul shanset e vdekjes nga sëmundjet kardiake apo ato të prostatës, shkruan anabel. Përveç kësaj, drita natyrale është ilaç më vete për luftën kundër depresionit. Ç’duhet më shumë për të qenë i lumtur? The post Arsyet pse jemi më të lumtur gjatë verës! appeared first on Kuzhina Shqiptare.
Qysh me e klasifiku garderobën?


				
			Është bezdisës fakti që kur zgjoheni në mëngjes nuk e gjeni bluzën që ju dëshironi ta vishni dhe duhet që të kërkoni shumë gjatë, e që gjatë kërkimit t’i bëni rrëmujë edhe rrobat e tjera.
Mirëpo, ka mënyra se si duhet klasifikuar gardërobën tuaj për t’i bërë gjërat më të lehta për juve.
Këto janë mënyrat:
Ndani rrobat sipas sezonës.
Bëhuni të pamëshirshëm dhe hidhni ato që nuk i përdorni më.
Mendoni për shkathtësitë e juaja. Nëse një rrobë nuk mund ta kombinoni me tri gjëra të ndryshme, largojeni nga garderoba juaj.
Vitamina D ul rrezikun per vdekje nga Covid-19


				
			Vitamina D dhe Covid-19 – Ndërkohë që pandemia e Covid-19 vazhdon të përhapet, nevoja për të kuptuar se cilat popullata janë më të rrezikuara nga zhvillimi i sëmundjes së rëndë ose vdes nga Covid-19 rritet.

Studimet e fundit kanë gjetur një lidhje mes ashpërsisë së vitaminës D dhe Covid-19 dhe vdekshmërisë. Vitamina D mund të mbrojë nga infeksioni virale dhe të reduktojë simptomat e Covid-19.
Vitamina D dhe Covid-19
Një nga studimet e fundit të vitaminës D tregoi se në 20 vende Europiane, ekziston një lidhje midis niveleve të ulëta të vitaminës D dhe numrave më të lartë të rasteve me Covid-19 dhe vdekshmërisë. 
Nivelet e vitaminës D janë gjetur të jenë mjaft të ulta për popullatën më të vjetër në këto vende, veçanërisht në Spanjë, Itali dhe Zvicër. 
Këto janë edhe disa nga popullatat më të rrezikuara nga Covid-19. Kjo e dhënë luan një rol të rëndësishëm në prekshmërinë ndaj sëmundjes. Një tjetër studim me 780 pacientë të prekur nga Covid-19 tregoi se shumica e rasteve të vdekjes kishin nivele më të ulëta të vitaminës D. Sipas tyre niveli i vitaminës D ishte i lidhur fort me vdekshmërinë Covid-19.
Vitamina D ka një efekt të njohur në sistemin imunitar
Ekziston një lidhje midis ndjeshmërisë ndaj infeksioneve të rrugëve të frymëmarrjes dhe niveleve të ulëta të vitaminës D.
Niveli i vitaminës D duke qenë i ulët ka qenë i shoqëruar me faktorë të shumtë, duke përfshirë moshën më të vjetër, më pak diell gjatë dimrit, pigmentim të errët të lëkurës, ekspozimit ndaj dritës së diellit dhe dieta.
Dietat e pasura me vitaminë D, siç janë ato që përfshijnë peshkun yndyror, lëngun e portokallit, djathin dhe të verdhën e vezëve, mund të ndihmojnë në parandalimin e mungesës së vitaminës D, së bashku me plotësimin e vitaminës D. 
Nivele më të larta të vitaminës D gjenden në Europën veriore për shkak të një diete të rëndë në vajin e mëlçisë së merlucit dhe një sasie më të lartë të shtesave të vitaminës D. Kombet skandinave kanë numër më të ulët të rasteve m Covid-19 në krahasim me pjesën tjetër të Europës. 
Pasojat e mungesës së vitaminës
Italia është një nga vendet më të prekura nga Europa. Kjo sepse ka nivele shumë të larta të mungesës së vitaminës D, veçanërisht tek të moshuarit. Individët në institucione, siç janë spitalet ka më shumë të ngjarë të jenë mangut me sasinë e vitaminës D. 
Vitamina D luan një rol në funksionimin e sistemit imunitar. Modulon qelizat e bardha të gjakut duke i parandaluar ato të lëshojnë shumë citokina inflamatore. Kjo mund të ndihmojë në uljen e stuhisë së citokinës të shkaktuar nga Covid-19. 
Vitamina D gjithashtu zvogëlon dëmtimin e mushkërive dhe zvogëlon rrezikun e infeksioneve akute të traktit respirator.
Qysh me përgatit ëmbëlsirë me mjedra?


				
			Nëse jeni adhurues i ëmbëlësirave ju patjeter duhet ta provoni një ëmbëlsirë me mjedra. Kush nuk ka dëshirë të shijojë një ëmbëlsirë me mjedra të shijshme në çdo vakt pa frikën e kalorive dhe shtimit të peshës? Për këtë arsye ne po ju sjellim këtë recetë për një ëmbëlsirë me mjedra, që lehtazi mund të konsiderohet edhe si ëmbëlësirë e shëndetshme. Sidomos nëse sheqerin e bardhë e zëvendësoni me sheqer kafe.

Përbërësit për ëmbëlësirë me mjedra

½ filxhan ujë;
4 filxhanë mjedra të freskëta;
¼ ujë të ftohtë;
2 lugë të vogla nisheste;
½ filxhan sheqer
1 lugë e vogël lëng limoni.


Përgatitja:
Së pari nxehni, në temperaturë mesatare, një filxhan mjedra dhe gjysmë filxhani ujë. Pastaj zieni dhe përzieni derisa mjedrat të zbuten, përkatësisht rreth 5 minuta. Pastaj qitni mjedrat në sitë në mënyrë që të ndani farat. Kur ta keni bërë ktheni në tenxhere në të cilën i keni zier. Përzieni nishestenë dhe ¼ e ujit të ftohtë në një enë derisa të shkrihet, andaj përzieni atë me mjedrat e ziera dhe shtoni sheqer. Zieni të gjitha bashkë, duke i përzier, rreth 5 minuta. Në fund, shtoni lëngun e limonit dhe lini që salca nga mjedrat të ftohet në temperaturë dhome. Sipër qitni mjedrat e mbetura dhe qitni salcën e përgatitur dhe lëreni të ftohet. Këtë ëmbëlsirë servojeni të ftohët. Jemi të bindur se nëse e provoni nuk do të ndiheni të zhgënjyer .



Të mirat nga mjedra
Është burim i shkëlqyeshëm i fibrave dietale (6,5 g). Është shumë e ëmbël e posedon pak kalori, që është arsye e mjaftueshme që të kënaqemi duke e konsumuar. Është e pasur me vitamina C e përmban edhe vitaminat e kompleksit B, vitamina E dhe K. Mjedra përmban sheqerna (glukozë, fruktozë, sakarozë), thartira organike (elagine, të mollëve, limonit, salicinës), vaj eterik, materie tanine, vitaminat C dhe E.
Qysh me pergatite kadaif me krem?


				
			A keni ngrënë ndonjëherë kadaif me krem? Kjo është një recetë shumë e shijshme dhe e preferueshme që të përgatitet. Aq më tepër kur kemi ditë festive sic janë festat e Bajramit. Prandaj ne ju  sygjerojmë që ta provoni dhe ta përgatisni sa më parë Kadif me krem është një nga ëmbëlësirat që preferohet nga të gjithë. Për shumicën prej nesh ajo përfaqëson një nga shijet e fëmijërisë. Andaj mos hezitoni ta provoni!
Përbërësit për kadaif

350 gr kadaif
3 lugë gjalp
5 lugë sheqer
200 gr arra

Për kremin

1 litër qumësht
1 gotë sheqer
2 lugë miell
3 lugë niseshte
200ml ajkë
1 sheqer vanilje

Mënyra e përgatitjes
Së pari në një tigan hedhim gjalpin dhe sheqerin. Pasi të fillojnë të karamelizohen shtojmë kadaif. Përziejmë mirë në mënyrë që kadaifi të piqet njejtë. Pastaj shtojmë arrat të cilat i kemi bluar në mikser. Kur e shohim se e kemi gati, ndalojmë zjarrin dhe gjysmën e kadaifit e hedhim në tepsi duke e shtypur mirë me dorë.
Në anën tjetër përgatisim kremin me përbërësit e përmendur më lartë. I ziejmë ata ngadalë. Derisa të fillojmë një masë të dendur. Kur të jetë krijuar masa, këtë masë e shtojmë sipër kadaifit. Përmbi kremin hedhim përsëri kadaifin e mbetur duke u mbulur komplet sipërfaqen e kremit.  Kështu ky kadaif me krem është gati. Kadaifin e vendosim për ftohje dhe e shërbejmë vetëm pasi të jetë ftohur mirë. Ju bëftë mirë!
Qysh me parandalu shfaqjen e alergjisë?


				
			Meqenëse sezona e alergjive është afër, pasi në stinën e pranverës dhe në fillimin kur fillon lulëzimi i luleve, fillon edhe alergjia të jetë më e pranishme. Mirëpo, ekzistojnë mënyra që të parandalohen alergjitë para se të fillojë. Sipas këshillave mjekësore, këto janë pesë mënyrat se si ta parandaloni alergjinë :

Sigurohuni që jeni duke marrë mjaftueshëm vitaminë D
Bëji ushtrimet, pjesë të rutinës suaj
Pastrojeni fytyrën mjaftueshëm
Pastroni qilimat rregullisht
Pastroni rregullisht çarçafët me ujë të nxehtë
Qysh me përgatit fasule me mish të thatë – recetë unike!


				
			
Ne po ju sjellim nje tjeter variant te fasuleve – fasule me mish të thatë. Besoj se nuk ka familje shqiptare qe te mos gatuaj fasulet te pakten 1 here ne 10 dite apo 2 jave, sidomos tani qe po vjen dimri. 

Racione: 4 persona
Kohë: 2 orë 30 min
Vështirësi: e thjeshtë


Receta eshte marre nga blogu i Ballakumes dhe eshte modifikuar nga UneGatuaj bazuar ne shijet personale.
Perberesit:

250gr fasule te thata
1 qepe mesatare
pjesen e bardhe te 1 preshi
100gr mish te thate
2 luge salce domatesh
pak spec te kuq jodjeges (paprika)
vaj ulliri ekstra i virgjer
kripe
piper i zi i sapobluar

​Pergatitja:
Ja si të përgatisni fasule me mish të thatë. I vendosim fasulet ne nje tas te mbushur me uje te ftohte dhe i leme per gjithe naten ne menyre qe te zbuten. Te nesermen, i kullojme, i shplajme dhe i hedhim ne nje tenxhere me uje te ftohte te bollshem bashke me qepen e prere ne copa te trasha. E vendosim tenxheren mbi zjarr dhe e ziejme per afer 2 ore ne zjarr mesatar, duke shtuar uje nese eshte e nevojshme.
Presim ne rrathe preshin dhe ne kubik mishin e thate. I kaverdisim ne pak vaj ulliri dhe ja shtojme fasuleve. Shtojme edhe salcen e domateve, specin pluhur jodjeges dhe pak kripe dhe i ziejme fasulet edhe per 20 minuta te tjera. I servirim te ngrohta sperkatur me pak piper te zi te sapobluar dhe vaj ulliri ekstra te virgjer.
Me fasulet qe na teprojne, mund te bejme nje salce shume te shijshme fasulesh te cilen e servirim mbi buke te thekur: I reduktojme fasulet ne pure me ndihmen e nje mikseri elektrik dhe lyejme me te buken duke e shoqeruar me feta qepe te kuqe dhe feta.
Qysh me ditë pse fëmijët bëhen agresivë?


				
			Duke e bindur vazhdimisht fëmijën tuaj të kuptojë se sjellja agresive nuk e privon atë dhe duke i treguar atij mënyra tjera për të shprehur ndjenjat e tij, ju mund ta ndihmoni të kontrollojë veten dhe të mësojë të luaj së bashku me të tjerët.
Çfarë mund të bëni për agresionin
Mundohuni të përgjigjeni menjëherë kur ta shihni fëmijën tuaj agresiv. Gjithashtu, është mirë ta kuptojë menjëherë se është duke bërë diçka të gabuar. Largojeni nga situata për një kohë të shkurtër – për një 2-vjeçar, madje disa sekonda mund të mjaftojnë. Ideja është që ai të lidhë sjelljen e tij me pasojat dhe të kuptoj se nëse godet apo kafshon, ai do të humbas argëtimin.
Ndiqeni.
Nëse 2-vjeçari juaj merr topin në qendër të sallës sportive dhe menjëherë fillon ti gjuaj fëmijët tjerë, nxirreni jashtë. Uluni bashkë me të dhe shikoni fëmijët e tjerë duke luajtur, duke i shpjeguar se ai mund të kthehet në lojë, kur është gati të argëtohet pa i lënduar të tjerët. Pa marrë parasysh se sa i zemëruar jeni me të, mos tentoni t’i bërtisni, ta goditni, apo t’i thoni fëmijës tuaj se është i keq. Në vend që të ndryshoni sjelljen e tij, thjesht mësojeni se agresioni verbal dhe fizik janë rruga për tu larguar, kur ai është i çmendur. Në vend të kësaj, dëshmoni se ju mund ta kontrolloni durimin tuaj, që mund të jetë hapi i parë për ta ndihmuar edhe atë ta kontrollojë durimin e tij.
Përmbajuni planit.
Sa më shumë të jetë e mundur, përgjigjuni akteve agresive në të njëjtën mënyrë çdo herë. Sa më i vendosur të jeni (“Mirë, Billy e kafshove përsëri – kjo do të thotë një tjetër dënim”), aq më shpejt do të krijoni një rregull që fëmija juaj vjen duke e kuptuar se duhet të durojë. Edhe nëse bën diçka që ju ofendon në publik, qëndroni në planin e lojës. Shumica e prindërve e kuptojnë situatën tuaj – në fund të fundit, ne kemi qenë të gjithë në të njëjtën situatë më parë. Nëse njerëzit shtangen, hedhni koment ironik si, “Mos e lazdroni 2-vjeçarin?” dhe pastaj e trajtoni episodin ashtu siç ju përshtatet juve.
Tregoni dhe bisedoni.
Pasi të keni tërhequr fëmijën tuaj mënjanë, prisni deri sa ai të qetësohet pak dhe pastaj me qetësi dhe ngadalë e shqyrtoni çka ka ndodhë. E pyetni nëse mund të shpjegojë se çfarë shkaktoi shpërthimin e tij. (“Jordan, çka të shtyu të sillesh si i çmendur ndaj Skot?”) Shpjegoni se është krejtësisht e natyrshme të zemërohet ndonjëherë, por nuk është në rregull të godasë apo kafshojë. Inkurajoni 2-vjeçarin tuaj që të gjejë një mënyrë më të mirë për të shprehur se sa i zemëruar është.
Qysh me pas lëkurë dhe flokë të shëndoshë?


				
			Përbërësit e hudhrës mbrojnë lëkurën nga efektet e dëmshme që çojnë në humbjen e elasticitetit dhe plakjen e lëkurës.
Hudhra ka efekte të mrekullueshme edhe në fytyrë të infektuar dhe parandalon shkaktimin e sëmundjes që krijohet nga inflamacioni e që quhet ekzema.
Hudhra është anti-bakterial natyral që ndihmon në eliminimin e shenjave dhe luftimin e akneve.
Të gjithë i dimë dobitë e qepës për flokët por hudhra bënë mrekullira për trashjen dhe forcimin e flokëve.
Duke e masazhuar skalpin e kokës me një copëz të hudhrës ose duke përdorur lëngun nga rrënjët deri tek majat, do të filloni t’i shihni menjëherë rezultatet nga ky ilaç natyral që trajton flokët e dëmtuar dhe me maja të dyfishta.
Nëse e keni problem përdorimin direkt të saj, zgjidhni shampo nga hudhra , apo shtoni copëza të vogla të saj brenda shampos që ju e përdorni.
Qysh me i dite dobite shendetesore nga dardhat?


				
			Dardha jo vetëm që ofron shije shumë të ëmbël , por ky frut ju ndihmon të parandaloni edhe një sërë sëmundjesh.
Shumë studime kanë evidentuar se dardha është një frut me vlera të larta ushqyese, që e ndihmon organizmin në disa aspekte.
Dobitë shëndetësore nga dardhat:

Me lëngun e dardhës mund të qetësoni fytin e irrituar nga kolla.
Dardha njihet për efektet qetësuese kryesisht kundër djegieve të stomakut, gastriteve, kolitit apo kundër problemeve me zorrë të trashë.
Gjethet e dardhës përdoren kundër sëmundjeve të rrugëve urinare.
Cipa e dardhës bën mirë për pastrimin e veshkave ndërsa lëngu që përftohet nga zierja e degëve të dardhës ndihmon në uljen e temperaturës.
Dardha përmban një sasi mjaft të pasur me vitamina A, C, K, B2, B3 dhe B6. Ka gjithashtu folate, bor dhe fruti lidhet me parandalimin e osteoporozës.
Dardha ul kolesterolin në gjak.
Dardha është shumë e pasur me fibra dhe e mbushur me veprimtari ushqimore antioksidantësh.
Acidi hydroxycinnamic, që gjendet tek dardha parandalon kancerin e mushkërive dhe stomakut.
Ndihmon në lehtësimin e dhembjeve të kyçeve.
Qysh me u kurorezu ne Republiken e Kosoves


				
			Qysh me u kurorezu? Pas ahengut të martesës, duhet të merreni edhe me punë administrative që të zyrtarizoni ditën më të bukur të hetës suaj, martesën. Procedura dhe dokumentet e nevojshme për kurorëzim në Republikën e Kosovës është si vijon:
Dokumentet per qysh me u kurorëzu
1. Ekstraktet e lindjes për dy palët e interesuara për kurorëzim (origjinale);
2. Certifikatat e statusit martesor për dy palët (origjinale);
3. Letërnjoftimet ose pasaportat e vlefshme të palëve që lidhin kurorë, dëshmitarëve si dhe plotësimi i procesverbalit mbi lidhjen e martesës (fotokopje);
Procedurat
4. Prania e të dyja palëve që lidhin kurorë si dhe dëshmitarëve në momentin e kurorëzimit;
5. Nëse palët kanë qën tëë shkurorëzuar kërkohet: aktgjykimin mbi prishjen e kurorës ose Aktvendimin mbi pranimin/njohjen e aktgjykimit;
6. Nëse bashkëshorti i ndonjë nga palëve ka vdekur duhet: çertifikata e vdekjes së bashkëshortit të mëparshëm;
7. Nëse njëra nga palët është jo-madhorë: Aktvendimi i Gjykatës mbi lejimin e martesës;
Taksat
8. Pagesa e taksës 15 Euro për kurorëzimet brenda lokaleve të Komunës;
9. Për kërkesa të kurorëzimit jashtë lokaleve të Komunës taksa është 100 Euro.
Nese doni me dit me teper qysh me u kurorëzu, shkoni ne komunen apo bashkine tuaj dhe merni informacione me te hollesishme.
Kafshet shtepiake – Qysh me u kujdes per to?


				
			Kafshët shtëpiake janë një sfidë më vete kur flasim për mirëmbajtjen e tyre. Shumë zgjedhin të marrin kafshë shtëpiake pa marrë parasysh se ata duan kujdes të vazhdueshëm.

Jetëgjatësia mesatare e kafshëve shtëpiake varion nga 10 deri në 25 vjet. Ndaj nëse merrni një kafshë shtëpiake dijeni se keni nënshkruar një kontratë që për këto kafshë vlen sa gjithë jeta e tyre.
Ja si me u kujdes për kafshët shtëpiake:

Planifikoni planin tuaj buxhetor për përkujdesje ndaj kafshës suaj shtëpiake. Edhe pse për kafshën shtëpiake nuk duhen shpenzime të mëdha, nuk do të thotë që nuk do të keni asnjë shpenzim. Vizitat tek veterineri, sidomos muajt e parë do jenë të shpeshta dhe të shtrenjta.
Sapo të merrni kafshën shtëpiake sigurohuni se do ta dërgoni tek veterinari menjëherë për të kontrolluar nëse kafsha është plotësisht e shëndetshme. Do ketë nevojë për vaksina e shumë vizita të nevojshme.
Sigurohuni që kafsha juaj shtëpiake të konsumojë ushqime të cilat përmbushin nevojat ushqimore ditore të saj. Ushqimet duhet të jenë të ndryshme për secilin vakt nëse mundni.
Ashtu si keni ju nevojë për shumllojshmëri në ushqim, ashtu edhe kafsha juaj ka nevojë për vitamina e ushqim të shëndetshëm
Kafshën tuaj shtëpiake duhet ta pastroni të paktën 1 herë në 2 javë, që ata të qëndrojnë të shëndetshëm. Sigurohuni që të blini shampo të posatshme për lëkurën e kafshës dhe mësoni të mos i lani tek veshët për të shmangur infeksione.